{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":9,"n_cols":6,"rows_kept":9,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje s javnošću za Prijedlog Programa potpore malim mljekarama za sufinanciranje nabave opreme za sabiranje mlijeka u 2025. i 2026. godini"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"ZDRAVKO BARAĆ","NACRT PROGRAMA POTPORE MALIM MLJEKARAMA ZA SUFINANCIRANJE NABAVE OPREME ZA SABIRANJE MLIJEKA U 2025. I 2026. GODINI","KOMENTAR HRVATSKOG SAVEZA UZGAJIVAČA OVACA I KOZA:\nHrvatski savez uzgajivača ovaca i koza podržava odluku Ministarstva poljoprivrede, šumarstva i ribarstva da se omogući državna potpora malim mljekarama za sufinanciranje nabave opreme za sabiranje mlijeka, a kako bi se pomoglo njihovo poslovanje te istovremeno omogućio daljnji, siguran otkup mlijeka i na taj način osigurao kontinuitet proizvodnje mlijeka na farmama uz istovremeno očuvanje ruralnog prostora.\nIz tih istih razloga, radi osiguravanja kontinuiteta proizvodnje mlijeka i nastavka poslovanja malih obiteljskih sirana koje prerađuju mlijeko proizvedeno na svom gospodarstvu, a koji su registrirani u Ministarstvu poljoprivrede pri Upravi za veterinarstvo u Upisniku registriranih objekata u poslovanju s hranom životinjskog podrijetla (djelatnost prerade mlijeka na gospodarstvu), tražimo da se u ovaj program kao prihvatljivi korisnici uključe i prerađivači mlijeka iz ove skupine, bez obzira što ne otkupljuju mlijeko, ali u isto vrijeme imaju potrebu za kupovinom nove, tehnološki naprednije opreme, a koja je krucijalna za njihovu proizvodnju (napr. laktofriz, sirarski kotao, hidraulična presa, kalupi… i dr.). Svjesni smo u isto vrijeme da ovi mali, obiteljski prerađivači mlijeka, za obnavljanje jednog dijela svoje opreme teško mogu do sredstava kroz intervencije iz Strateškog plana te bi na ovaj način Ministarstvo poljoprivrede i njima omogućilo, uz relativno mala sredstva (mali broj objekata, oprema prilagođena malim prerađivačkim jedinicama…) pristup sredstvima za unaprjeđenje proizvodnje.\nStoga, s obzirom na njihovu veliku vrijednost i važnost u hrvatskom stočarstvu (i proizvođači su mlijeka i istovremeno prerađivači koji proizvode paletu iznimno cijenjenih mliječnih proizvoda – ovčji, kozji, kravlji sirevi iznimne kvalitete) tražimo da se i u nazivu i sadržajno u ovaj program potpore kao prihvatljivi korisnici uključe i objekti iz Upisnika registriranih objekata u poslovanju s hranom životinjskog podrijetla (djelatnost prerade mlijeka na gospodarstvu).","Primljeno na znanje","Primamo na znanje prijedlog Hrvatskog saveza uzgajivača ovaca i koza. Prijedlozi koji se odnose na uključivanje malih obiteljskih sirana registriranih u Upisniku registriranih objekata u poslovanju s hranom životinjskog podrijetla kao prihvatljivih korisnika potpore su konstruktivni. Zbog specifične pozicije i potreba za tehnološkim unaprjeđenjem, a imajući u vidu ograničene mogućnosti financiranja kroz postojeći Program, u planu je izrada zasebnog Programa koji će biti usmjeren na potrebe malih obiteljskih sirana."]
[2,"SANDI ORBANIĆ","NACRT PROGRAMA POTPORE MALIM MLJEKARAMA ZA SUFINANCIRANJE NABAVE OPREME ZA SABIRANJE MLIJEKA U 2025. I 2026. GODINI,\n6. PRIHVATLJIVI TROŠKOVI","Uvrštavanjem CIP sistema pranja u potporu, male bi mljekare bile u mogućnosti uložiti u sisteme kojima će povisiti nivo higijene u svojoj proizvodnji što će se očitovati na kvaliteti proizvoda. Isto tako će se na taj način smanjiti i racionalizirati trošenje sredstava za pranje što će malim mljekarama pomoći da vode održivo poslovanje te će biti konkurentniji na tržištu. investiranjem u sustave prijema mlijeka male mljekare bi povećale kontrolu nad svojom sirovinom te bi povećanjem kapaciteta prijema sirovog mlijeka smanjili financijski pritisak na svoje proizvođače koji bi posljedično tome mogli kraće skladištiti mlijeko na farmama, povećati proizvodnju. u sustav prijema mlijeka podrazumijeva se: prijemni tankovi za sirovo mlijeko, pumpe i mjerači protoka, sustav ledene vode za hlađenje sirovine. obzirom da veliko ulaganje u sam prijem mlijeka za sobom nosi cijeli niz posljedično vezanih radnji, jedna od većih stavki, a koja nije ostvariva direktnim sufinanciranjem je i nabavka kamiona hladnjača, odnosno kombi hladnjača. ukoliko bi ista ulaganja bila obuhvaćena istim sufinanciranjem uvelike bi olakšala izvedbu procesa poboljšanja uvjeta rada, konkurentnosti i bolje kvalitete malih mljekara.","Djelomično prihvaćen","Prihvaća se prijedlog uvrštavanja uređaja za čišćenje, pranje i dezinfekciju sustava za transport i prijem mlijeka  u prihvatljiva ulaganja.  Nabavka kamiona hladnjača i/ili kombi hladnjača nije prihvatljiva kroz ovaj Program s obzirom na osigurana sredstva."]
[3,"UDRUGA - HRVATSKE MALE MLJEKARE","NACRT PROGRAMA POTPORE MALIM MLJEKARAMA ZA SUFINANCIRANJE NABAVE OPREME ZA SABIRANJE MLIJEKA U 2025. I 2026. GODINI,\n6. PRIHVATLJIVI TROŠKOVI","6. PRIHVATLJIVI TROŠKOVI\nPrihvatljivi troškovi za ostvarivanje potpore u okviru Programa su:\n• kupovina cisterni za sabiranje i transport sirovog mlijeka s pripadajućim mjernim uređajem i uređajem za pretakanje, s pripadajućim vozilom ili bez njega\n• kupovina vozila za sabiranje i transport sirovog mlijeka, s pripadajućom cisternom ili bez nje\n• kupovina vozila hladnjače za transport krajnjeg proizvoda mlijeka\n• kupovina sustava prijema mlijeka, uključujući prijemne spremnike za sirovo mlijeko sa ili bez sustava za hlađenje, sustava ledene vode s bankom leda za proces hlađenja mlijeka, pumpe i mjerače protoka\n• kupovina CIP zatvorenog sustava za čišćenje, pranje i dezinfekciju cisterni i pripadajuće opreme\nPrihvatljivi su novi strojevi i oprema.","Djelomično prihvaćen","Prihvaća se prijedlog uvrštavanja uređaja za čišćenje, pranje i dezinfekciju sustava za transport i prijem mlijeka  u prihvatljiva ulaganja.  Kupovina vozila za sabiranje i transport sirovog mlijeka bez cisterne, te nabavka kamiona hladnjača i/ili kombi hladnjača nije prihvatljiva kroz ovaj Program s obzirom na osigurana sredstva."]
[4,"EURO-MILK PROIZVODNJA I PRERADA MLIJEKA DRUŠTVO S OGRANIČENOM ODGOVORNOŠĆU","NACRT PROGRAMA POTPORE MALIM MLJEKARAMA ZA SUFINANCIRANJE NABAVE OPREME ZA SABIRANJE MLIJEKA U 2025. I 2026. GODINI,\n6. PRIHVATLJIVI TROŠKOVI","Predlažemo da se u prihvatljive troškove uvrsti i kupovina teretnog vozila hladnjače za dostavu mliječnih proizvoda.\nMale mljekare se vrlo teško pozicioniraju na tržištu i često trebaju biti u svojim ponudama jeftiniji, a u kvaliteti proizvoda značajno bolji od proizvoda velikih mljekarskih kompanija iz EU. Radi toga dostavljamo proizvode kupcima diljem Hrvatske i prelazimo velike udaljenosti za dostavu robe i do 120 000 km godišnje, te si na drugi način ne možemo priuštiti nova teretna vozila hladnjače.","Nije prihvaćen","Nabavka kamiona hladnjača i/ili kombi hladnjača nije prihvatljiva kroz ovaj Program s obzirom na osigurana sredstva."]
[5,"MINI MLJEKARA - VERONIKA DRUŠTVO S OGRANIČENOM ODGOVORNOŠĆU ZA PROIZVODNJU, TRGOVINU I UGOSTITELJSTVO","NACRT PROGRAMA POTPORE MALIM MLJEKARAMA ZA SUFINANCIRANJE NABAVE OPREME ZA SABIRANJE MLIJEKA U 2025. I 2026. GODINI,\n6. PRIHVATLJIVI TROŠKOVI","Kao prihvatljive troškove, osim navedenih, bilo bi potrebno dodati troškove koji su direktno povezani sa sabiranjem mlijeka: CIP sustav za čišćenje, pranje i dezinfekciju cisterni zatvorenog sustava te priprema sustava ledene vode s bankom leda koja se koristi u proizvodnom procesu za hlađenje mlijeka.","Prihvaćen","Prihvaća se prijedlog uvrštavanja uređaja za čišćenje, pranje i dezinfekciju sustava za transport i prijem mlijeka  u prihvatljiva ulaganja"]
[6,"MATIJA ŠESTAK","NACRT PROGRAMA POTPORE MALIM MLJEKARAMA ZA SUFINANCIRANJE NABAVE OPREME ZA SABIRANJE MLIJEKA U 2025. I 2026. GODINI,\n6. PRIHVATLJIVI TROŠKOVI","Bilo bi dobro da je prihvaljiva kupovina i samog vozila za prijevoz mlijeka bez cisterne (nekim mljekarama koje su cisterne dobre bi možda zamjenile vozilo a cisterne preselili)","Nije prihvaćen","Kupovina vozila bez cisterne nije prihvaljiv trošak u ovom Programu."]